आगा अहमद रजा, अमर कपूर और रिशाद हैदर

सौतिक बिस्वास ने उन चार दोस्तों की कहानी के टुकड़े जोड़े हैं जो इस त्रासद घटना में बिछड़ गए और फिर 30 साल बाद मिले.

'हमारा देश टूट गया है, हिंदुस्तान का महान और धड़कता हुआ दिल तोड़ दिया गया है.' ये पंक्तियां पाकिस्तान के लाहौर में रहने वाले एक युवक ने 1949 की गर्मियों में हिंदुस्तान की राजधानी दिल्ली में रहने वाले अपने दोस्त को लिखी थीं.

फिरोज़ी नीली स्याही में असफ़ ख़्वाजा ने अमर कपूर के सामने अपने दिल का हाल बयां कर डाला था. उपमहाद्वीप को भारत और पाकिस्तान नाम के दो नए आज़ाद देशों में बांटने वाले ख़ूनी बंटवारे को अभी मुश्किल से दो ही साल हुए थे. 

हाल ही में पाकिस्तान टाइम्स अख़बार में बतौर पत्रकार जुड़े असफ़ लिखते हैं, 'जिनके साथ तुम स्कूल और कॉलेज में थे, जिनकी ज़िंदगी के शुरुआती 25 साल तुमसे जुड़े हुए हैं, लाहौर में तुम्हारे दोस्त, जिनके साथ तुम खेलते रहे हो, ईमानदारी से बताना चाहते हैं कि इस दूरी ने तुम्हारे लिए हमारे प्यार और स्नेह में ज़रा भी कमी नहीं की है.

भारत-पाक बंटवारा: 70 साल बाद भी वो दर्द ज़िंदा है..

भारत-पाक बंटवारे की वो प्रे... अधिकतम 4000 वर्णों के लिए लेख जारी रखें:
म कहानी

क्या होता अगर भारत का बँटवारा नहीं हुआ होता?

'भारत के लिए बँटवारा आज़ादी की क़ीमत था'

हम तुम्हें याद करते हैं और अक्सर याद करते हैं. उसी भाव से, जिसने हमारे रिश्ते को अब तक बनाया हुआ है. हमने साथ में अच्छा वक़्त बिताया अमर, शानदार वक़्त साथ बिताया.'

बचपन में उन चारों में गहरा याराना था. अमर कपूर, असफ़ ख़्वाजा, आग़ा रज़ा और रिशाद हैदर के बीच भाइयों जैसी क़रीबी थी.

वे तीन मील के दायरे में रहते थे. एक-दूसरे के घर जाया करते और स्कूल से लौटते वक़्त साथ में स्ट्रीट स्नैक खाया करते. वे एक ही कॉलेज में पढ़े और टहनियों के विकेट बनाकर सॉफ़्ट बॉल से क्रिकेट खेले. 

बचपन की मासूमियत से लेकर जवानी के अनाड़ीपन तक उन्होंने ख़ूब मस्ती करते हुए वक़्त गुजारा. फिर 1947 की अशांत गर्मियों में हिंसा भरा वह बेहद मुश्किल दौर आया.

बंटवारे ने जुदा कर दिए दोस्त

अमर की जुदाई ने इन दोस्तों को सबसे ज़्यादा दुखी किया. वह मंडली में इकलौते हिंदू थे. दोस्त उन्हें पंडितजी कहकर बुलाते थे. 

अगस्त 1947 में बंटवारे के तीन हफ़्तों बाद अमर और उनके संयुक्त परिवार ने अपना 45 कमरों वाला घर और लाहौर में 57 साल पुराना प्रिंटिंग बिज़नेस छोड़ दिया और विस्थापितों में शामिल होकर सीमा पार चले गए. 

पत्रों के ज़रिए संपर्क में रहे चारों दोस्त

दो साल बाद भी वे बंटवारे के अवशेषों के बीच जान बचाए रखने के लिए संघर्ष कर रहे थे.यह मानव इतिहास के सबसे बड़े पलायनों में से एक था. 

पीछे रह गए उनके जन्मस्थान में असफ़, आग़ा और रिशाद जवान हो गए थे और उन्होंने कुछ काम धंधा करके कमाने की कोशिशें शुरू कर दी थीं. 

अपने अन्य दो दोस्तों के बारे में अमर को बताते वक़्त असफ़ की भाषा ख़ूब चुटीली थी. असफ़ ने लिखा, ''आग़ा और रिशाद ने बिज़नेस शुरू कर दिया है- वे ठग बन गए हैं. वे बर्मा शेल कंपनी के लिए एजेंसी चला रहे हैं और अच्छा पैसा कमा रहे हैं. काश तुम अहमद को देख पाते. वह मोटा हो गया है और गंजा भी. समृद्धि की इन निशानियों की वजह से तुम आसानी से उसे पहचान नहीं पाओगे. ' 

असफ़ बहुत व्यावहारिक थे. उन्हें क्रिकेट, कविताएं और पहाड़ बहुत पसंद थे. बाद में उन्हें ताश (contract bridge ) में भी रुचि हो गई. वह ज़्यादातर वक़्त अपने दादा के साथ कश्मीर की डल झील में हाउसबोट में बिताते या फिर स्वात घाटी के अनछुए हिस्सों में जाते. उन्हें दोनों मुल्कों के सुनहरे भविष्य को लेकर भी...